laion/Wikipedia-Exotic huggingface dataset:
קתרין יונסדוטיר

קתרין יונסדוטיר (באיסלנדית: Katrín Jónsdóttir;‏ נולדה ב-31 במאי 1977) היא כדורגלנית עבר איסלנדית ששיחקה כבלמית. קתרין היא סגנית מלכת ההופעות של נבחרת איסלנד בכל הזמנים, כשלזכותה 133 משחקים שנפרסו על פני 19 שנים. קתרין נולדה במאי 1977 בבירת איסלנד, רייקיאוויק. כשהייתה בת 14 בלבד היא הצטרפה לקבוצת הכדורגל יו.בי.קיי, וכבר בעונתה הראשונה זכתה עם הקבוצה באליפות הליגה. ב-9 במאי 1994, כשהיא מעט לפני גיל 17, ערכה קתרין את הופעת הבכורה שלה בנבחרת איסלנד, בניצחון 1-4 על סקוטלנד. במקביל, היא המשיכה לשחק גם בנבחרת הצעירה של המדינה. בתחילת 1995 עברה קתרין לשחק במשך עונה אחת בשטיארנן, ולאחר מכן חזרה ליו.בי.קיי, עימה זכתה באליפות ב-1996. שנתיים לאחר מכן היא עזבה את איסלנד והצטרפה לקולבוטן מהליגה הנורווגית, שם שיחקה לצד סילבי ז'אן הישראלית. בסוף עונתה הראשונה בקולבוטן, קיבלה קתרין את פרס כדורגלנית השנה באיסלנד, לאחר שהצליחה להוביל את הקבוצה עד לגמר הגביע הנורווגי. היא שיחקה בקולבוטן במשך שמונה עונות רצופות, למעט גיחות קצרות לליגה האיסלנדית ב-1999 ו-2004. בזמן זה היא זכתה עם הקבוצה בשתי אליפויות, ואף הגיעה איתה עד לרבע גמר ליגת האלופות ב-2003. ב-2006 חזרה קתרין לליגה האיסלנדית וחתמה ב-וואלור רייקיאוויק. שנה לאחר מכן היא מונתה לקפטנית הנבחרת, והובילה אותה להשתתפות היסטורית באליפות אירופה 2009. באליפות עצמה, שנערכה בפינלנד, שובצה הנבחרת לבית קשה עם גרמניה, נורווגיה וצרפת, והפסידה את כל שלושת משחקיה. קתרין פתחה בהרכב הראשון בכל שלושת המשחקים ולא החמיצה אף דקת משחק. לאחר סיום עונת 2010, בה זכתה עם וואלור באליפות החמישית ברציפות, עזבה קתרין את איסלנד והצטרפה ליורגורדן מליגת העל השוודית. שנה אחר כך הצליחו האיסלנדיות להפתיע ולהעפיל עד לגמר גביע אלגארבה (אחד מטורנירי הנשים החשובים בעולם), בו הפסידו 4-2 לארצות הברית. קתרין, שכבשה שער אחד במהלך הגביע (בשלב הבתים נגד שוודיה), שימשה כקפטנית הנבחרת בגמר ובטורניר כולו. בינואר 2013 עזבה קתרין את יורגורדן, וחתמה לעונה אחת באומאו, שבעבר נחשבה לאחת מקבוצות הנשים הטובות באירופה. באותה שנה היא השתתפה בטורניר הבינלאומי האחרון בקריירה שלה - אליפות אירופה שנערכה בשוודיה. את שלב הבתים של האליפות סיימו האיסלנדיות במקום השלישי עם מאזן של ארבע נקודות, אך העפילו לרבע הגמר בתור אחת משתי הנבחרות בעלות המאזן הטוב ביותר שסיימו במקום השלישי. ברבע הגמר הן פגשו את שוודיה המארחת, הובסו 4-0 והודחו מהטורניר. לאחר הטורניר, הודיעה קתרין על פרישתה מכדורגל. בזמן ששיחקה בליגה הנורווגית, סיימה קתרין את לימודי הרפואה שלה, ולאחר פרישתה החלה לעבוד כרופאה פנימאית. באוגוסט 2009 נישאה קתרין לכדורגלן נבחרת איסלנד לשעבר, תורוואלדור סיגביורנסון. כיום, מתגוררים השניים בסטוקהולם ביחד עם ביתם המשותפת. מדיה וקבצים בנושא קתרין יונסדוטיר בוויקישיתוף קתרין יונסדוטיר, באתר Soccerdonna (בגרמנית) קתרין יונסדוטיר, באתר Fussballdaten.de (בגרמנית) קתרין יונסדוטיר, באתר Soccerway קתרין יונסדוטיר, באתר WorldFootball.net קתרין יונסדוטיר, באתר FootballDatabase.eu רשימת משחקיה הבינלאומיים באתר התאחדות הכדורגל של איסלנד Katrin the Captain, באתר 66north.com
סטיבן מקגאן

סטיבן מקגאן (באנגלית: Stephen McGann; נולד ב-2 בפברואר 1963) הוא שחקן אנגלי ממשפחה של שחקנים, האחים ג'ו, פול ומארק. מקגאן נולד בקנזינגטון, ליברפול שבמחוז מרזיסייד. הוא התחיל את הקריירה המקצועית שלו כשחקן בשנת 1982 כשהופיע במחזמר "Yakety Yak" בווסט אנד. מאז מופיע מקגאן בתיאטרון הבריטי ועל גבי מסכי הקולנוע הטלוויזיה. ב-1989 כיכב מקגאן בתפקיד מיקי במחזמר "אחים בדם" בווסט אנד. ב-1990 שיחק בתפקיד יוהאן שטראוס (הבן) במיני-סדרה "שושלת שטראוס". ב-1993 יצר, היה שותף להפקה וכיכב בדרמה זוכת הפרסים של ה-BBC המיני-סדרה "The Hanging Gale". בשנים 1999 ו-2000 שיחק בתפקיד שון ריינולדס באופרת הסבון "אמרדייל". ב-2003 כיכב יחד עם ג'יימי ת'יקסטון במחזה "אמנות" בווסט אנד. ב-2006 גילם את הכומר שו בהפקה המקורית בווסט אנד של המחזמר "פוטלוס". משנת 2012 הוא מופיע בתפקיד הרופא ד"ר טרנר בסדרת הדרמה של ה-BBC "קראו למיילדת". מקגאן עוסק בתקשורת מדע ומרצה בנושאים מדעיים. הוא סיים תואר מאסטר ב"תקשורת של המדע" (אנ') באימפריאל קולג' שבלונדון. במרץ 2015 היה מרצה אורח בפסטיבל המדע בקיימברידג'. באפריל 2015 פרסם מאמר במגזין "Royal Society of Medicine", בו דן בדיוק הרפואי של הנושאים המוצגים בסדרה "קראו למיילדת". בינואר 2016 הוציא לאור ספר נלווה לסדרה "קראו למיילדת" בשם "Dr Turner's Casebook" בו הוא מתאר מקרים רפואיים שמופיעים בסדרת הטלוויזיה ודן ברקע ההיסטורי והחברתי שלהם. ב-2017 פרסם מקגאן את הספר "Flesh and Blood: A History of My Family in Seven Maladies" על ההיסטוריה של משפחתו במשך יותר מ-150 שנה, ועל המחלות שסבלו מהן. סטיבן מקגאן נשוי לתסריטאית והמחזאית היידי תומאס, שהיא היוצרת של הסדרה "קראו למיילדת". לבני הזוג יש ילד אחד. מדיה וקבצים בנושא סטיבן מקגאן בוויקישיתוף סטיבן מקגאן, ברשת החברתית אקס (טוויטר) סטיבן מקגאן, במסד הנתונים הקולנועיים IMDb (באנגלית) סטיבן מקגאן, באתר AllMovie (באנגלית) סטיבן מקגאן, במסד הנתונים הקולנועיים KinoPoisk (ברוסית) סטיבן מקגאן, באתר MusicBrainz (באנגלית) "The McGann Brothers". 8 במאי 2013. נבדק ב-8 במאי 2013. {{cite web}}: (עזרה) "Deane Road Cemetery Patrons". 7 במאי 2013. אורכב מ-המקור ב-2017-09-14. נבדק ב-7 במאי 2013. {{cite web}}: (עזרה) "Associated International Management". 8 במאי 2013. נבדק ב-8 במאי 2013. {{cite web}}: (עזרה) "IMDb:The Strauss Dynasty". 8 במאי 2013. נבדק ב-8 במאי 2013. {{cite web}}: (עזרה) "The Guardian:Happy days - Stephen McGann". 21 באפריל 1999. נבדק ב-8 במאי 2013. {{cite web}}: (עזרה) "BBC Entertainment:Theakston joins Art cast". 2 פבר' 2002. נבדק ב-8 במאי 2013. {{cite web}}: (עזרה) "Call the Midwife actor Stephen McGann describes steps taken to depict accuracy and authenticity in medical TV drama". 22 באפריל 2015. נבדק ב-16 באוגוסט 2015. {{cite web}}: (עזרה) "Cambridge Science Festival Speaker spotlight - Stephen McGann". 22 במרץ 2015. אורכב מ-המקור ב-2016-03-04. נבדק ב-16 באוגוסט 2015. {{cite web}}: (עזרה) "From how to who: accuracy and authenticity in the portrayal of the medic in TV drama". 22 באפריל 2015. נבדק ב-16 באוגוסט 2015. {{cite web}}: (עזרה) "Actor McGann pens Dr Turner book for S&S". 22 באוקטובר 2015. נבדק ב-30 בינואר 2016. {{cite web}}: (עזרה) "Stephen McGann - official publisher page". Simon & Schuster. נבדק ב-27 ביולי 2017. {{cite web}}: (עזרה) Eden, Jenny (4 באוגוסט 2001). "Interview: Steve McGann". Daily Mirror. Trinity Mirror. נבדק ב-9 באפריל 2012. {{cite news}}: (עזרה)
מירנדה מיי

מירנדה אליזבת' מיי (באנגלית: Miranda Elizabeth May; נולדה ב-6 באפריל 1996) היא שחקנית אמריקאית, ידועה בעיקר בזכות גילום דמותה של לייסי בסדרת הטלוויזיה "ליב ומאדי" וגילום דמותה של לו בסדרה "קיקיוואקה: מחנה קיץ". מירנדה מיי נולדה בבאולינג גרין, אוהיו והחלה לשחק בגיל שמונה. זמן קצר לאחר שעברה ללוס אנג'לס בגיל עשר, היא לוהקה לסרט "אשת החלומות" (אנ') משנת 2007 בכיכובו של בן סטילר. שנה לאחר מכן גילמה תפקיד גדול יותר בסרט "Lower Learning" בכיכובם של אווה לונגוריה וג'ייסון ביגס. הופעותיה הראשונות בטלוויזיה החלו בתפקיד אורח בסדרת הלהיט "ER" ואחריה גילום דמותה של מליסה מקארתי הצעירה בקומדיית המצבים "סמנתה מי?" (אנ'). בשנת 2015 החלה לגלם את לו הוקהאוזר בסדרה של ערוץ דיסני "קיקיוואקה: מחנה קיץ" המהווה ספין אוף ל"ג'סי". מירנדה מיי, במסד הנתונים הקולנועיים IMDb (באנגלית) מירנדה מיי, במסד הנתונים הקולנועיים KinoPoisk (ברוסית)
קוצנאים

קוצנאים (שם מדעי: Squaliformes; מכונים גם כרישי כלב) היא סדרת דמויי כריש בעלי ממדים משתנים, החיים ברחבי הימים בעולם מהאוקיינוס הפתוח לחוף הים ומהאזור הטרופי לאוקיינוס הארקטי. הם בעלי קוצי-סנפירים וחמישה חריצי זימים. סדרה זו מונה 7 משפחות ובהם 126 מינים: משפחת כרישי גולפר (Centrophoridae) - בה 20 מינים. Centrophorus Deania משפחת כרישי עפיפון (Dalatiidae) - בה 10 מינים. סוג ומין יחיד Euprotomicroides zantedeschia סוג ומין יחיד Heteroscymnoides marleyi סוג ומין יחיד Mollisquama parini סוג ומין יחיד Dalatias licha Isistius - בו כריש סיגר סוג ומין יחיד Euprotomicrus bispinatus Squaliolus משפחת כרישפיים (Echinorhinidae) כרישף (Echinorhinus) - בה 2 מינים. משפחת כרישי פנס (Etmopteridae) - בה 45 מינים. סוג ומין יחיד Aculeola nigra Centroscyllium mopterus סוג ומין יחיד Trigonognathus kabeyai משפחת טריזניים (Oxynotidae) - בה 5 מינים. טריזן (Oxynotus) משפחת ישנוניים (Somniosidae) - בה 20 מינים. Centroscymnus סוג ומין יחיד Centroselachus crepidater Scymnodalatias Scymnodon ישנן (Somniosus) סוג ומין יחיד Zameus squamulosus משפחת קוצניים (Squalidae). Cirrhigaleus קוצן (Squalus) מדיה וקבצים בנושא קוצנאים בוויקישיתוף קוצנאים, באתר ITIS (באנגלית) קוצנאים, באתר NCBI (באנגלית) קוצנאים, באתר Animal Diversity Web (באנגלית) קוצנאים, באתר האנציקלופדיה של החיים (באנגלית) קוצנאים, באתר GBIF (באנגלית)
ארון יוז

ארון ויליאם יוז (באנגלית: Aaron William Hughes; נולד ב-8 בנובמבר 1979) הוא כדורגלן עבר מצפון אירלנד ששיחק בעמדת הבלם ולעיתים כמגן. יוז התחיל את הקריירה שלו בניוקאסל יונייטד. ב-26 בנובמבר 1997 הוא ערך את הופעת הבכורה שלו בקבוצה הבוגרת בהפסד 1-0 נגד ברצלונה במסגרת ליגת האלופות. ב-10 בינואר 1998 ערך את הופעת הבכורה שלו בפרמייר ליג נגד שפילד ונסדיי. בעונת 1999/2000 ביסס את מעמדו בהרכב הקבוצה. ב-19 בספטמבר 1999 הבקיע את שער הבכורה שלו במועדון בניצחון 0-8 נגד אותה שפילד ונסדיי נגדה גם ערך את הופעת הבכורה שלו בליגה. ב-25 ביולי 2001 הבקיע את שער הניצחון נגד מינכן 1860 שהביא לקבוצתו העפלה לגמר גביע האינטרטוטו. ב-20 במאי 2005 יוז נמכר לאסטון וילה תמורת מיליון פאונד והוא חתם על חוזה ל-3 שנים. ב-13 באוגוסט 2005 ערך את הופעת הבכורה שלו בווילה במשחק נגד בולטון ונדררס. ב-27 ביוני 2007 חתם בפולהאם. לאחר עזיבתו של בריאן מקברייד ופציעתו של דני מרפי, מונה לקפטן הקבוצה. ב-4 בדצמבר 2009 יוז חתם על חוזה חדש עד קיץ 2013. בסיום אותה העונה הגיע עם פולהאם לגמר הליגה האירופית, שם נוצחה 2-1 בהארכה על ידי אתלטיקו מדריד. ב-26 בדצמבר 2010 הבקיע את שער הבכורה שלו בפולהאם בהפסד 3-1 לוסטהאם יונייטד. ב-14 בספטמבר 2012 האריך את חוזהו במועדון עד ינואר 2014. ב-31 בינואר 2014, יוז חתם בקווינס פארק ריינג'רס עד לסיום העונה אליה הגיע בהעברה חופשית. ב-10 בפברואר ערך את הופעת הבכורה שלו בק.פ.ר. בהפסד 1-0 לדרבי קאונטי. בסיום העונה העפיל עם ק.פ.ר. לפרמייר ליג, אך עזב את המועדון לאחר שסיים את חוזהו. ב-14 ביולי 2014 חתם בברייטון אנד הוב אלביון. ב-9 באוגוסט ערך את הופעת הבכורה שלו במועדון במשחק הליגה נגד שפילד ונסדיי. באותה עונה יוז סבל ממכת פציעות שלא אפשרה לו ליצור רצף של דקות משחק. ב-13 ביולי 2015 חתם במלבורן סיטי מליגת העל האוסטרלית והצטרף לדמיאן דאף ששיחק עמו בפולהאם. ב-13 בנובמבר 2015 ערך את הופעת הבכורה שלו במועדון בהפסד 3-0 למערב סידני ונדררס. ב-2 בינואר 2016 יוז הבקיע את השער הראשון שלו בתיקו 2-2 נגד פ.צ. סידני. יוז שוחרר מהמועדון ב-28 באפריל. ב-28 ביולי 2016 חתם בקרלה בלסטרס מהסופר ליג ההודית. ב-9 בינואר 2017 יוז חתם בהארטס מליגת העל הסקוטית. ביוני 2019 פרש מכדורגל. ב-5 במרץ 1998 יוז ערך את הופעת הבכורה שלו עבור נבחרת צפון אירלנד נגד סלובקיה. ב-17 באפריל 2002 ענד לראשונה את סרט הקפטן של הנבחרת במשחק נגד ספרד. יוז הפך לקפטן הקבוע של הנבחרת משנת 2003 עד לפרישתו מהנבחרת בשנת 2011 והיה שותף לניצחונות הגדולים של הנבחרת נגד אנגליה, ספרד ושוודיה. ב-10 באוגוסט 2011 הבקיע את שערו היחיד בנבחרת עד כה במשחק נגד איי פארו במסגרת מוקדמות יורו 2012. בספטמבר 2011 הודיע על פרישה מהנבחרת עקב פציעות. ב-19 בפברואר 2012 יוז החליט לשוב לזירה בינלאומית וכעבור 10 ימים ערך את הופעת הבכורה המחודשת שלו בנבחרת בהפסד 3-0 לנורווגיה. ארון יוז, ברשת החברתית אקס (טוויטר) ארון יוז, באתר Transfermarkt ארון יוז, באתר Soccerway ארון יוז, באתר BDFutbol ארון יוז, באתר WorldFootball.net ארון יוז, באתר National Football Teams ארון יוז, באתר FootballDatabase.eu פרופיל המאמן, באתר Transfermarkt
ארקה (ירח)

ארקה (נקרא גם Jupiter XLIII) הוא אחד הירחים של כוכב הלכת צדק. ארקה התגלה בשנת 2002 על ידי קבוצת אסטרונומים מאוניברסיטת הוואי שבראשה עמד סקוט שפרד. לאחר הגילוי קוטלג הירח בשם S/2002 J 1. קוטרו של ארקה הוא 3 קילומטרים, והמהירות אשר בה הוא מקיף את צדק היא 2.30 ק"מ לשנייה. רדיוס מסלולו של ארקה סביב צדק הוא 23,717,000 קילומטרים ומשך זמן הקפתו את צדק הוא 746.485 ימים. ארקה בעל אלבדו של 0.04 ואקסצנטריות של 0.2588. ארקה בעל בהירות נראית של 22.8 ומסה של 4.5x1013. את שמו, קיבל ארקה על שם ארקה שהייתה אחת המוזות. ארקה משתייך לקבוצת הירחים קארמה אשר קרויה על שם הירח קארמה. קבוצה זו היא קבוצה של ירחים שהמשותף להם הוא היותם ירחים לא-רגילים שמסלולם סביב צדק הוא בין 23 ל-24 מיליון קילומטר ובנטייה של כ-165°. מדיה וקבצים בנושא ארקה בוויקישיתוף
פהרוואר

מועדון הכדורגל פהרוואר (בהונגרית: Fehérvár Football Club) הוא מועדון כדורגל מהעיר סקשפהרוואר, הונגריה. הקבוצה הבכירה של המועדון זכתה בשלוש אליפויות הליגה ההונגרית (2011, 2015, 2018) וכן בגביע אחד (2006). אצטדיונה הביתי הוא אצטדיון סוסטוי בסקשפהרוואר. הישג השיא של הקבוצה בזירה האירופית היה העפלה לגמר גביע אופ"א בשנת 1985 בו הפסידה לריאל מדריד. ב-1 ביולי 2018 שונה שם המועדון מ"וידאוטון" ל-MOL וידי, אך כעבור שנה החזיר את שמו לפהרוואר. אליפויות ליגת העל ההונגרית (3): 2011, 2015, 2018 הגביע ההונגרי (2): 2006, 2019 גביע הליגה ההונגרי (3): 2008, 2009, 2012 הסופרקאפ ההונגרי (2): 2011, 2012 מדיה וקבצים בנושא פהרוואר בוויקישיתוף אתר האינטרנט הרשמי של פהרוואר (באנגלית) פהרוואר, ברשת החברתית פייסבוק פהרוואר, ברשת החברתית אקס (טוויטר) פהרוואר, ברשת החברתית אינסטגרם פרופיל, באתר אופ"א פרופיל, באתר Transfermarkt פרופיל, באתר Soccerway ערך זה הוא קצרמר בנושא מועדוני כדורגל. אתם מוזמנים לתרום לוויקיפדיה ולהרחיב אותו.
לאסלו צה

לאסלו צה (בהונגרית: Czéh László; נולד ב-1 בפברואר 1968) הוא כדורגלן עבר הונגרי. צה התחיל את הקריירה שלו בקצ'קמטי מהליגות הנמוכות בהונגריה. בקיץ 1988 חתם בפצ'י עימה זכה בגביע ההונגרי בעונתו השנייה במועדון. בשנת 1992 חתם בפהרוואר (כיום MOL וידי) וכעבור שנתיים חתם בפרנצווארוש עימה זכה בדאבל. בקיץ 1995 חתם בבית"ר ירושלים שהייתה הקבוצה הראשונה שלו בישראל. במהלך העונה עזב את המועדון וחתם במכבי עירוני אשדוד. בעונת 1997-1998 שיחק במדי הפועל ירושלים והעפיל עמה לשלב גמר גביע המדינה, הראשון של ירושלים מאז 1973. צה כבש את אחד משערי הקבוצה בניצחון הדרמטי על הפועל תל אביב בשלב רבע הגמר באצטדיון בלומפילד. צה היה מלך השערים של עונת 1998/1999 בליגה הארצית עם 19 שערים והיה שותף לחזרה של נתניה לליגה הבכירה. בקיץ 2001 חזר למועדון נעוריו קצ'קמטי בו שיחק במשך שתי עונות שבסיומן פרש ממשחק פעיל. לזכותו של צה שתי הופעות בנבחרת הונגריה. לאסלו צה, באתר Transfermarkt לאסלו צה, באתר WorldFootball.net לאסלו צה, באתר National Football Teams לאסלו צה, באתר FootballDatabase.eu פרופיל המאמן, באתר Transfermarkt ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
זולטאן גרה

זוֹלטַאן גֶרָה (בהונגרית: Zoltán Gera, נולד ב-22 באפריל 1979) הוא כדורגלן עבר הונגרי ששיחק בעמדת הקשר. גרה התחיל את הקריירה שלו בהרקאני במדיה רשם דקות משחק לראשונה בגיל 17. בקיץ 1997 חתם בפצ'י ל-3 שנים במדיה רשם 71 הופעות ו-14 שערים. ב-1 ביולי 2000 חתם בפרנצווארוש עימה זכה ב-2 אליפויות, שני גביעים ופעם אחת בסופר קאפ ההונגרי. ב-30 ביולי 2004 חתם ל-3 שנים בוסט ברומיץ' אלביון תמורת 1.5 מיליון פאונד. ב-14 באוגוסט 2004 הוא ערך את הופעת הבכורה שלו בפרמייר ליג במשחק הליגה נגד בלקברן רוברס. ב-25 באוגוסט 2004 פתח לראשונה בהרכב הקבוצה במשחק נגד טוטנהאם הוטספר, ובמשחק זה אף כבש את שער הבכורה שלו במועדון בתיקו 1-1. בתום העונה הבקיע 6 שערים והיה השחקן היחיד במועדון ששיחק בכל משחקי הקבוצה. בנובמבר 2005 עבר ניתוח בקע ונעדר מרוב משחקי הקבוצה. לאחר שהקבוצה ירדה ליגה, חזר גרה להרכב המועדון והיה חלק משמעותי בחזרה של המועדון לפרמייר ליג. ב-11 ביוני 2008 חתם בפולהאם אליה הגיע בהעברה חופשית. גרה ערך את הופעת הבכורה שלו במשחק הליגה הראשון של העונה נגד האל סיטי. את שער הבכורה שלו הבקיע בניצחון 0-2 נגד מנצ'סטר יונייטד. בעונת 2009/2010 גרה היה חלק מהרכב הקבוצה שהגיעה לגמר הליגה האירופית לראשונה בתולדותיה כאשר גרה היה איש המשחק בניצחון 1-4 נגד יובנטוס ואף הבקיע את שער הניצחון נגד המבורג בשלב חצי הגמר. בעונה זו נבחר לשחקן העונה על ידי אוהדי המועדון. למרות זאת בעונה שלאחר מכן, איבד את מקומו בהרכב והוא עלה לרוב מהספסל ובתום העונה סיים את דרכו במועדון לאחר שסיים את חוזהו. ב-2 באוגוסט 2011 חזר גרה לווסט ברומיץ' אלביון כאשר חתם לשנתיים. ב-5 בנובמבר ערך את הופעת הבכורה המחודשת שלו בברומיץ', אך כעבור שלושה שבועות נפצע וגמר את העונה. בתחילת עונת 2012/2013 חזר למגרשים במשחק הליגה נגד ליברפול. ב-8 בינואר 2013 נפצע בברכו במשחק הליגה נגד קווינס פארק ריינג'רס וגמר את העונה. בקיץ 2014 חזר גרה לפרנצווארוש והיה שותף לזכייתה בגביע ההונגרי בעונתו הראשונה בקבוצה בקדנציה זו ובדאבל עונה לאחר מכן. ב-28 ביוני 2018 גרה הודיע על פרישה מכדורגל. ב-13 בפברואר 2002 גרה ערך את הופעת הבכורה שלו בנבחרת הונגריה בהפסד 2-1 לשווייץ. ב-16 באוקטובר 2002 הבקיע את שלושת שעריו הראשונים בזירה הבין-לאומית בניצחון 0-3 נגד סן מרינו. ב-14 באוקטובר 2009 הודח מהרכב הנבחרת לאחר שאיחר להתכנסות לפני המשחק נגד דנמרק במסגרת מוקדמות מונדיאל 2010. גרה בתגובה החליט לפרוש מהנבחרת. כמה חודשים לאחר מכן מונה שאנדור אגרווארי למאמן הנבחרת וגרה חזר לזירה הבינלאומית. ב-29 במרץ 2011 הבקיע צמד בתיקו 3-3 נגד הולנד באמסטרדם ארנה במסגרת מוקדמות יורו 2012. גרה זומן לסגל ההונגרי ליורו 2016, והבקיע את השער הראשון בתיקו 3-3 מול נבחרת פורטוגל, שסייע להונגריה לסיים במקום הראשון בשלב הבתים, באופן מפתיע. גרה והונגריה הודחו בשמינית הגמר לאחר תבוסה 4-0 לנבחרת בלגיה. פרנצווארוש ליגת העל ההונגרית: 2000/2001, 2003/2004, 2015/2016 הגביע ההונגרי: 2002/2003, 2003/2004, 2014/2015, 2015/2016 וסט ברומיץ' אלביון פוטבול ליג צ'מפיונשיפ: 2007/2008 אישיים הכדורגלן ההונגרי של השנה: 2004, 2005 כדורגלן העונה של פולהאם: 2009/2010 מדיה וקבצים בנושא זולטאן גרה בוויקישיתוף זולטאן גרה, באתר Transfermarkt זולטאן גרה, באתר Soccerway זולטאן גרה, באתר BDFutbol זולטאן גרה, באתר WorldFootball.net זולטאן גרה, באתר National Football Teams זולטאן גרה, באתר FootballDatabase.eu פרופיל המאמן, באתר Transfermarkt
Kiss It Better

Kiss It Better (בעברית: נשק את זה טוב יותר) הוא שיר של ריהאנה מתוך אלבומה השמיני, Anti. השיר נשלח לתחנות הרדיו ב-30 במרץ 2016, ומשמש כסינגל הבא מתוך האלבום יחד עם השיר "Needed Me". השיר נכתב על ידי ריהאנה, ג'ף בסקר טדי סינקלייר וגלאס ג'ון. ב-30 במרץ 2016, עלה לרשת טיזר באורך 30 שניות של הווידאו קליפ, בעוד שהקליפ המלא עלה יום למחרת, ב-31 במרץ, לערוץ ה-VEVO הרשמי שלה. הקליפ בוים על ידי הבמאי קרייג מק'דין וצולם בשחור-לבן. נטלי ווינר מבילבורד מיקמה אותו כבר ביום הראשון ליציאתו כאחד מ-11 הקליפים הטובים ביותר שלה. על הקליפ היא כתבה כי "הוא לא משאיר מקום לדמיון". במגזין ווג נכתב על הקליפ כי ריהאנה "מצליחה להיראות בו מוסמכת, לא וולגרית, משדרת ביטחון בגוף שלה, במיוחד באור הזרקורים". השיר עורר עניין בקרב מעריציה של ריהאנה ובקרב מבקרים ברחבי העולם עוד טרם יצא כסינגל. באתר "פרוגי" נכתב עליו כי הוא "ללא ספק השיר הטוב ביותר באלבום, הבתים בשיר מעולים והפזמון מהפנט, משמיעה ראשונה של האלבום זהו השיר היחיד שנחרט בזיכרוננו ועשה לנו חשק לחזור לשמוע אותו שוב". בנוסף באתר מאקו נכתב עליו שהוא "מהיפים יותר באלבום הקצת מבולגן והגיטרות שלו מזכירות מאוד את הבלדות היפהפיות של פרינס". לעומת זאת היו מבקרים רבים שביקרו את השימוש בגיטרות חשמליות לרעה, כמו למשל בביקורתו של נוי אלוש: "מביכות קצת יותר הן הבלדות הרבות מדי שמפוזרות כאן בנדיבות מעיקה. הסבירה מכולן היא "Kiss It Better" שכתבו לה ג'ף בשקר ונטליה קילס ואוחזת בפזמון יעיל, אבל גם היא נופלת בגלל ליין הגיטרה החשמלית המיושן, שנדמה שרק לפרינס מותר להשתמש בו מאז האייטיז". מידע על היצירה "Kiss It Better" באתר מיוזיק בריינז מידע על הסינגל "Kiss It Better" באתר מיוזיק בריינז סרטון השיר "Kiss It Better" באתר יוטיוב איליה שפירו, עשרת השירים שעשו לנו את השבוע, 08/04/16, באתר מאקו מצעד Hot R&B/Hip-Hop Songs, באתר מגזין הבילבורד מידע על Kiss It Better, באתר המצעד של ניו זילנד מידע על Kiss It Better, באתר המצעד הפיני מידע על Kiss It Better, באתר המצעד הצרפתי, ארכיון British Phonographic Industry
גולדי והדב

גולדי והדב (באנגלית: Goldie and Bear) היא סדרת הנפשה ממוחשבת אמריקאית לילדים המשודרת בישראל בערוץ דיסני ג'וניור ומבוססת על האגדה, זהבה ושלושת הדובים. העלילה עוסקת ביער האגדות בה גולדי (מבוססת על זהבה מ"זהבה ושלושת הדובים") הפכה לחברה טובה של דובי בנם של אמא ואבא דב וביחד ביער האגדות הם יוצאים להרפתקאות ותעלומות שונות. גולדי (Goldie) - נערה בעלת תלתלי זהב וחברתו של דובי מאז שנשבר לו הכיסא. דוב (Bear) - דובון קטן וחברה של גולדי. ג'ק וג'יל (Jack & Jill) - ילדים אשר עושים בטעות בלאגן וצרות. אמא ואבא דב (Mama & Papa Bear) - הוריו של דובי. זאב (Wolf) - זאב שבכל פעם שהוא לא נושף ומתנפח ומפוצץ בתים של אחרים, הוא מנסה לגנוב עוגות וכל דבר אחר מכיפה. משמש כאנטגוניסט הראשי של הסדרה. שלושת החזירונים (The Three Little Pigs) - שלושה חזירים קטנים שכל אחד בונה את ביתו על פי חומר הבנייה שלו. כיפה אדומה (Little Red Riding Hood) - ילדה בת 11 בעלת שיער חום ועיניים ירוקות. היא לובשת גלימה אדומה וקפוצ'ון אדום שסבתא שלה נתנה לה. גמד (Gnome) - גמד ידידותי שחי על עץ ביער האגדות. אצבעונית (Thumbelina) - היא גברת קטנה בגודל אגודל. ענק (Giant) - ענק ידידותי שחי בעננים בחלק העליון של גבעול השעועית. ג'ק ואפון הפלא (Jack and the Beanstalk) - ילד בן 10 שגר ברפת עם אווז המחמד שלו גוזי, האווז שמטיל את ביצי הזהב ופרה, הפרה שקופצת מעל הירח פעם בשנה. האמפתי דאמפטי (Humpty Dumpty) - ביצה חובבת ספרים שבדרך כלל קוראים לה האמפתי. אתר האינטרנט הרשמי של גולדי והדב גולדי והדב, ברשת החברתית אקס (טוויטר) "גולדי והדב", במסד הנתונים הקולנועיים IMDb (באנגלית) "גולדי והדב", באתר נטפליקס "גולדי והדב", באתר דיסני+ סדרות (באנגלית) "גולדי והדב", במסד הנתונים הקולנועיים KinoPoisk (ברוסית) גולדי והדב, במיזם "אישים" לתיעוד היצירה הישראלית
קוסטל פנטילימון

קוסטל פנטילימון (נולד ב-1 בפברואר 1987) הוא כדורגלן רומני המשחק בעמדת השוער. פנטילימון התחיל את הקריירה שלו במחלקת הנוער של אארוסטר בקאו, וביום הולדתו ה-19 חתם בפוליטכניקה טימישוארה. במרץ 2007 ערך את הופעת הבכורה שלו בליגה נגד דינמו בוקרשט. במאי 2008 ערך את הופעת הבכורה שלו החליט הבעלים של המועדון לתת לפנטילימון את ההזדמנות כשוער ראשון. בעונת 2009/2010 העפיל עם קבוצתו לשל הבתים של הליגה האירופית. ב-11 באוגוסט 2011 הושאל למנצ'סטר סיטי ושימש כשוער גיבוי עבור ג'ו הארט. ב-21 בספטמבר 2011 ערך את הופעת הבכורה שלו במסגרת גביע הליגה האנגלי נגד ברמינגהאם סיטי. בעונת 2011/2012 רשם מספר הופעות בגביע הליגה האנגלי, אך לא זכה לשחק בפרמייר ליג. בקיץ 2012 התפרקה טימישוארה ופנטילימון קיבל את כרטיס השחקן שלו וחתם במנצ'סטר סיטי ל-4 שנים. ב-2 בנובמבר 2013 ערך את הופעת הבכורה שלו בליגה בניצחון 0-7 נגד נוריץ' סיטי וכעבור 5 ימים ערך את הופעת הבכורה שלו בליגת האלופות בניצחון 2-5 נגד צסק"א מוסקבה. ב-16 ביוני 2014 חתם בסנרלנד. את העונה התחיל כשוער משנה לויטו מאנונה, אך בנובמבר 2014 הוחלט לתת לפנטילימון הזדמנות בהרכב לאחר שהקבוצה ספגה 10 שערים ב-2 משחקים. מאז הוא שימש את הקבוצה כשוער ראשון. ב-19 בינואר 2016 חתם בווטפורד לשנה וחצי. ב-1 בספטמבר 2017 עבר בהשאלה לדפורטיבו לה קורוניה מהליגה הספרדית. ב-31 בינואר 2018 פנטילימון הושאל לנוטינגהאם פורסט מהצ'מפיונשיפ. ב-3 ביולי חתם באופן קבוע בנוטיגהאם פורסט לשלוש שנים. ב-30 בינואר 2020, הושאל לאומוניה ניקוסיה מליגת העל הקפריסאית עד לסיום העונה. ב-4 בספטמבר 2020, פנטילימון חתם בדניזליספור מליגת העל הטורקית. פנטילימון ערך את הופעת הבכורה שלו בנבחרת רומניה ב-19 בנובמבר 2008 במשחק ידידות נגד גאורגיה. פנטילימון הוא בן לשני הורים חרשים. בשנת 2013 התחתן עם אנדראה לבית ברבצ'ה. מנצ'סטר סיטי פרמייר ליג: 2011/2012, 2013/2014 גביע הליגה האנגלי: 2013/2014 מגן הקהילה: 2012 קוסטל פנטילימון, באתר Transfermarkt קוסטל פנטילימון, באתר Soccerway קוסטל פנטילימון, באתר BDFutbol קוסטל פנטילימון, באתר WorldFootball.net קוסטל פנטילימון, באתר National Football Teams קוסטל פנטילימון, באתר FootballDatabase.eu פרופיל המאמן, באתר Transfermarkt
Needed Me

Needed Me הוא שיר של הזמרת ריהאנה מתוך אלבומה השמיני, Anti. השיר נשלח לתחנות הרדיו ב-30 במרץ 2016, ומשמש כסינגל הבא מתוך האלבום יחד עם השיר "Kiss It Better". השיר נכתב על ידי ריהאנה, בריטני האזרד, אלישה רנה ודרוס רייצ'ל והופק על ידי DJ Mustard. ב-20 באפריל, יצא הקליפ לשיר ועלה לערוץ ה-Vevo של ריהאנה. הקליפ יצא במכוון ב-יום הקנאביס הבינלאומי. את הקליפ ביים הבמאי הרמוני קורין (שיצר בין השאר את הסרט "ספרינג ברייקרס" ב-2013). ביקורות החשיבו את הקליפ לפרובוקטיבי. באתר nrg נכתב על ריהאנה בהקשר לקליפ כי היא "מעלה את רף השערוריות כל פעם מחדש". באתר וואלה! נכתב על הקליפ כי "ריהאנה ממשיכה לעורר פרובוקציות בעירום". הקליפ הגיע ל-4 מיליון צפיות תוך 24 שעות. מידע על היצירה "Needed Me" באתר מיוזיק בריינז מידע על הסינגל "Needed Me" באתר מיוזיק בריינז סרטון השיר "Needed Me" באתר יוטיוב מידע על Needed Me, באתר המצעד האוסטרי, ארכיון מידע על Needed Me, באתר המצעד האיטלקי, ארכיון מידע על Needed Me, באתר המצעד הגרמני מידע על Needed Me, באתר המצעד של ניו זילנד מידע על Needed Me, באתר המצעד הספרדי מידע על Needed Me, באתר המצעד הפורטוגזי, ארכיון מידע על Needed Me, באתר המצעד הצרפתי, ארכיון מידע על Needed Me, באתר המצעד השוודי Gold & Platinum, RIAA (באנגלית אמריקאית)
אנגלרד

האם התכוונתם ל... אברהם ישכר אנגלרד – האדמו"ר השישי בשושלת חסידות איזביצה ראדזין יצחק אנגלרד – פרופסור למשפטים, שופט בית המשפט העליון בשנים 1997–2003 ישעיהו אנגלרד – רבה של סוסנוביץ שבפולין שלמה יוסף אנגלרד – האדמו"ר הנוכחי בשושלת חסידות איזביצה ראדזין יהודית אנגלרד – ציירת ישראלית
פויכטוונגר

האם התכוונתם ל... משפחת פויכטוונגר היא משפחה יהודית-גרמנית ענפה, רבים מצאצאיה התפרסמו, ובהם רבנים, סופרים, פרופסורים ובנקאים רבים. ראו עוד בדף הקטגוריה המרכז את הערכים הקיימים. ליון פויכטוונגר – סופר, מחזאי ומתרגם יהודי-גרמני בנק פויכטוונגר – בנק מסחרי ישראלי שנוסד בשנת 1936 ופעל עד שנת 1968 אוסף פויכטונגר – אוסף של יודאיקה ופריטי תרבות יהודית שנאספו על ידי היינריך פויכטונגר. כיום נמצאים פרטי האוסף במוזיאון ישראל ליאו פויכטוונגר – מייסד בנק פויכטוונגר בארץ ישראל